OSNOVNA ŠKOLA STARI JANKOVCI

NASELJE RUĐERA BOŠKOVIĆA 1,

STARI JANKOVCI

OIB: 33141077303

Stari Jankovci, 24. srpnja 2025. godine

**Obrazloženje općeg dijela**

**polugodišnjeg izvještaja o izvršenju financijskog plana**

Osnovna škola Stari Jankovci obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi. Polugodišnji izvještaj o izvršenju financijskog plana za 2025. godinu Škola izrađuje sukladno odredbama Zakona o proračunu (Nar. nov., br. 144/21) te Pravilnika o polugodišnjem i godišnjem izvještaju o izvršenju proračuna i financijskog plana (Nar. nov., br.85/23).

Ukupno ostvareni prihodi u izvještajnom razdoblju iznose 740.512,83 eura, što je 1,53% više u odnosu na prihode ostvarene u izvještajnom razdoblju prethodne godine. U odnosu na izvorni plan za 2025. godinu, ostvareno je 49,32% planiranih prihoda.

Prihodi su najvećim dijelom ostvareni iz izvora financiranja *5 Pomoći*, u ukupnom iznosu od 698.087,05 eura, a odnose se na plaće i naknade plaća zaposlenicima, prehranu učenika te sredstva ostvarena od Općine Stari Jankovci. U odnosu na planirano ostvareno je 48,70% prihoda, a u odnosu na prethodnu godinu ostvareno je 5,44% više.

Iz izvora financiranja *4 Prihodi za posebne namjene* ostvareni su prihodi u iznosu od 40.249,75 eura, što je 62,18% planiranih prihoda te 71,47% više nego za isto izvještajno razdoblje prethodne godine. Prihodi za posebne namjene tiču se decentraliziranih sredstava nadležnog proračuna za financiranje redovne djelatnosti škole te ostalih prihoda za posebne namjene, kao što su sredstva za financiranje izleta učenika.

Izvor *6 Donacije* ostvarene su u iznosu od 334,87 eura, što je 67,44% više od planiranog te samo 11,60% ostvarenog u prethodnoj godini. Najveći dio donacija odnosi se na donacije turističkih agencija za dnevnice učitelja te donaciju knjiga za školsku knjižnicu.

*Vlastitih prihoda*, izvor 3, ostvareno je 1.288,09 eura, što je 41,55% planiranog te 94,40% ostvarenog u prethodnoj godini. Vlastiti prihodi ostvareni su od proizvodnje električne energije.

Ukupno izvršeni rashodi u izvještajnom razdoblju iznose 832.049,29 eura i to rashodi poslovanja 828.842,42 eura te rashodi za nabavu nefinancijske imovine u iznosu 3.206,87 eura. U odnosu na planirano izvršeno je 55,42% rashoda, a u odnosu na prošlu godinu rashodi su povećani za 4,26%.

Ukupno stanje na računima podskupine 922 u glavnoj knjizi i u financijskim izvještajima iznosi 9.364,02 eura, a odnosi se na izvor financiranja 5 *Pomoći* u iznosu od 2.200,00 eura, koje smo primili od Općine Stari Jankovci za nabavu klima, a ostatak se odnosi na izvor 3 *Vlastiti prihodi*.

**Posebni izvještaj**

**Izvještaj o zaduživanju na domaćem i stranom tržištu novca i kapitala**

Osnovna škola Stari Jankovci nije zadužena na domaćem i stranom tržištu novca i kapitala.